फेसबुक पर अश्लील कमेंट करने वाला युवक पकड़ाया
सायबर पुलिस ने एक बीए छात्र को गिरफ्तार किया है, जो फेसबुक पर युवतियों की फर्जी प्रोफाइल बनाकर अश्लील कमेंट करता था। उसके निशाने पर खासकर ऐसी युवतियां रहती थीं, जिन्हें वह जानता हो।
ग्वालियर निवासी 19 वर्षीय छात्रा ने सायबर पुलिस से शिकायत की थी कि उसकी तस्वीरों का इस्तेमाल कर फेसबुक पर कई प्रोफाइल बनाई गई हैं। इस पर आपत्तिजनक कमेंट भी किए जा रहे हैं। फेसबुक और तकनीकी संसाधनों के जरिए पुलिस को पता चला कि ये प्रोफाइल सुनील गुप्ता नामक युवक ने बनाई हैं। 19 वर्षीय सुनील शिवपुरी का रहने वाला है। वह बीए की पढ़ाई के अलावा शॉर्ट हेंड की तैयारी कर रहा है। सायबर पुलिस ने युवतियों व महिलाओं से अपील की है कि बगैर सिक्योरिटी फीचर के सोशल साइट का इस्तेमाल न करें।
hin_Deva hin_Deva hin_Deva